Χαλκοθήκη

Η Χαλκοθήκη ήταν κτίριο στην Ακρόπολη. Είχε διαστάσεις 15 x 41 μέτρων και βρίσκονταν μεταξύ Προπυλαίων και Παρθενώνα. Μπροστά στην βορεινή του πλευρά είχε πρόναο. Η στοά του πρόναου είχε πλάτος 4,5 μέτρων. Στον χώρο αυτό βρίσκονταν αποθηκευμένα τα πολεμικά όπλα των Αθηναίων. Φύλακες της αποθήκης ήταν οι διαχειριστές του θησαυρού του Παρθενώνα. Το κτίριο δεν σώζεται σήμερα.

Η ονομασία του κτίσματος αλλά και η λειτουργία του έγιναν γνωστά από επιγραφές του 4ου αιώνα π.Χ.Inscriptiones Graecae II² 120, 1430. Μια πλάκα αναγράφει τα αντικείμενα που βρίσκονταν αποθηκευμένα στην Χαλκοθήκη καθώς και την ανάγερση στήλης μπροστά από το κτίριο.Inscriptiones Graecae II² 120. Ερείπια κτίσματος που βρέθηκαν στα ανατολικά του θυσιαστηρίου της Αρτέμιδος Βραυρωνίας (Βραυρώνινο) και ακριβώς νοτιοδυτικά από τον Παρθενώνα φαίνεται πως ανήκαν στην Χαλκοθήκη. Διασώζονται μόνο ελάχιστα θεμέλια ασβεστόλιθου και μερικά κομμένα βράχια. Για να υπάρχει χώρος για τη στοά, το νοτιότερο τμήμα των πέτρινων σκαλοπατιών που κατευθυνόταν προς τη δυτική πρόσοψη του Παρθενώνα έπρεπε να κοπεί. Έτσι, πιστέυεται πως αυτή η στοά ήταν προσθήκη των αρχών του 4ου αιώνα π.Χ., ενώ το κύριο κτίριο φαίνεται να ήταν σύγχρονο του Παρθενώνα, δηλαδή προς τα μέσα του 5ου αιώνα π.Χ. Φαίνεται πως υπήρξε μια εκτεταμένη ανακαίνιση κατά τη ρωμαϊκή εποχή, όπως αποδεικνύεται από αριθμό τμημάτων αρχιτεκτονικών μελών τα οποία είναι οπωσδήποτε χρονολογούμενα στη Ρωμαϊκή εποχή και ταιριάζουν με αυτά της Χαλκοθήκης.

Παραπομπές

Πηγές



Κατηγορία:Ακρόπολη Αθηνών